Jaana Malytcheva

Jaana Malytcheva (s. 1988) on suomalainen fitness-urheilija, joka voitti lokakuussa 2015 Lahden Messukeskuksessa järjestetyssä Nicole Wilkins Championship -kilpailussa bikini fitnessin alle 160-senttisten sarjan. Hän voitti myös kaikkien pituusluokkien voittajien kesken ratkaistun overall-tittelin ja sai IFBB-liiton ammattilaiskortin. Edellisenä vuonna Malytcheva oli saman kilpailun toinen ja SM-overall-voittaja. Keväällä 2015 hän oli EM-kisoissa toinen ja syksyllä Arnold Schwarzeneggerin nimikkokilpailussa Espanjassa kolmas.

Ensimmäisissä ammattilaiskisoissaan Tukholmassa toukokuussa 2016 Malytcheva sijoittui kolmanneksi.

Lähteet

Aiheesta muualla
Instagram-profiili

Luokka:Suomalaiset fitness-urheilijat
Luokka:Vuonna 1988 syntyneet
Luokka:Elävät henkilöt